GiliGold/VAD_KnessetCorpus huggingface dataset:
מיכל רוזין: תסתכל על מי הנשים שעושות תהליכי פונדקאות.
מיכל רוזין: ועם כל הכבוד, יש פה שיקולים שהם לא רק אלטרואיסטים.
מיכל רוזין: ולכן אנחנו רוצות להגן על אותן נשים, כדי שלא יהיה הרחבה יתרה מדי.
אמיר אוחנה: להגן על הנשים ולשלול את זכותן.
מיכל רוזין: זה לא לשלול את זכותן.
אלי אלאלוף: אני נשאר בעמדה שלי, ומי שרוצה - - - את החוק.
אלי אלאלוף: אני חוזר ואומר, העמדה שלי ברורה.
מיכל בירן: בעיקר, מיכל, בדיונים שלא הייתם זה הועלה כטיעון המרכזי, שיש פה מחסור בפונדקאיות - - - את ה-gays פנימה.
מיכל בירן: זה מה שמשרדי הממשלה אמרו, שהטיעון נגד הכנסת זוגות של gays פנימה, שאין פה מספיק פונדקאיות.
מיכל בירן: אז בואו פשוט נחשוף את האמת - - -
יעל גרמן: בדיוק, מה שמיכל אמרה.
קריאה: פשוט קשקוש בלבוש.
קריאה: חופש, חופש, זו המטרה.
מיכל רוזין: לא, זה לא חופש.
מיכל רוזין: חופש הוא כאשר - - -
אלי אלאלוף: אני נשאר בעמדה עד חמישה ילדים.
אלי אלאלוף: מי שמעוניין יצביע בעד, מי שנגד יצביע נגד.
אלי אלאלוף: רגע, משרד הבריאות רוצה להביע עמדה.
שמרית לשם כהן: אז בעצם הסעיף הזה נכתב בהתאם להחלטת ועדת מור יוסף, בדבר הגבלת מספר הילדים שניתן להביא בהליך הפונדקאות.
שמרית לשם כהן: כפי שנכתב בזמנו בדברי הצעת חוק הפונדקאות, החוק נודד לקבוצת קצה, שלא קיים עבורה פתרון אחר להבאת ילדים עולם.
שמרית לשם כהן: ובעצם הרחבת הזכות להורות אינה כוללת את הזכות להרחבת המשפחה.
שמרית לשם כהן: זאת הייתה גם הכרעה של בג"ץ.
שמרית לשם כהן: זאת בהתחשב במורכבות ההליך, בהשלכותיו, בסיכון הרפואי לאם הנושאת וגם בהיצע האימהות הנושאות - - -
קריאה: אני לא מבין, ממור יוסף לוקחים רק את מה - - -
שמרית לשם כהן: בעצם בראש ובראשונה - - -
אלי אלאלוף: חבר'ה, אתם לא יכולים.
מיכל רוזין: אני לא יכולה לריב איתך באמצע דיון, עם כל הכבוד.
אלי אלאלוף: כן, בבקשה, את יכולה.
שמרית לשם כהן: חשוב לזכור שמדובר בהליך במסגרתו נעשה שימוש בגופה של אישה אחרת כדי להביא ילדים לעולם לצד אחר.
שמרית לשם כהן: ואנחנו רוצים לדאוג כל העת לאיזון של הצעת החוק.
אלי אלאלוף: אני רק מזכיר שהריבון זה הכנסת.
אלי אלאלוף: אני רוצה רק להעלות את ההסתייגות של חבר הכנסת אמיר אוחנה, שהיא חדשה.
ענת מימון: טוב, אלה היו הנקודות שדרשו הכרעה.
ענת מימון: על כל ההסתייגויות הצבענו, למעט שתי הסתייגויות חדשות.
ענת מימון: למעשה זו ההסתייגויות של חבר הכנסת אמיר אוחנה לגבי האפשרות גם לגבר יחידני ללכת להליך הזה.
ענת מימון: וההסתייגות השנייה לגבי שני הילדים בעצם מתייתרת, כי הוועדה שינתה את הנוסח ומאפשרת את זה עד ילד חמישי.
מיכל רוזין: אני מבקשת אבל להוסיף הסתייגות "לכל אדם".
מיכל רוזין: שלא יירשם גבר ואישה ולא גבר יחידני – לכל אדם.
מיכל רוזין: פשוט כך, לכל אדם.
עודד פריד: אדוני היושב-ראש, אנחנו מבקשים זכות דיבור.
עודד פריד: גם מדובר פה בסופו של דבר בתיקון לחוק שהוא קריטי.
עודד פריד: אני חושב שיש לנו זכות להגיד - - -
אלי אלאלוף: רק שתדעו שאם אתם - - -
אלי אלאלוף: לא, אני לא בעד.
אלי אלאלוף: אני חושב שזה טוב, והמשפחות מוכיחות את זה, והמשפחות מבקשות את זה.
אלי אלאלוף: אני לא רוצה פה לעשות, להציג את זה, יש פה אנשים שמתחננים לילדים.
אלי אלאלוף: כן, משרד המשפטים רוצה?
מצדה מצלאוי: אנחנו גם מתנגדים.
ענת כהן שמואל: תציגי את עצמך.
מצדה מצלאוי: תמיד העמדה שלנו הייתה שהליך של פונדקאות זה הליך שהוא שנוי במחלוקת.
מצדה מצלאוי: רוב מדינות העולם לא מכירות את ההליך הזה, הוא מורכב בהרבה מאוד היבטים.
מצדה מצלאוי: ולכן אנחנו רוצים להשאיר את הכלי הזה כלי שהוא מצומצם.
מצדה מצלאוי: וגם לגבי האוכלוסיות שבהן אנחנו חושבים שצריך לפתוח אותו, שאלה אוכלוסיות שיש להן בעיות רפואיות, עדיין אנחנו צריכים לשמור על זה שהשימוש בו ייעשה בצמצום, כי זה כלי מאוד בעייתי, מאוד שנוי במחלוקת, יש לו הרבה מאוד השלכות וסיכונים בריאותיים לאותן נשים.
עודד פריד: אז רק נשים אשכנזיות, בבקשה.
עודד פריד: נשים מזרחיות שלא תשתמשנה בשירותי פונדקאית, ואז נוכל - - -
מצדה מצלאוי: איך זה נובע ממה שאמרתי?
מיכל בירן: כי את מפלה.
אלי אלאלוף: אני מבקש, אין פה - - -
מיכל בירן: את בוחרת קריטריון מפלה.
מיכל בירן: אני מסכימה איתך עם העיקרון, אבל בחרת במקום להגיד: אם ככה זה נכון, בואו נאפשר בפונדקאות רק ילד אחד לכולם.
מיכל בירן: זה לא מה שבחרתם לעשות.
מיכל בירן: בחרתם להגיד שלאנשים מסוימים כן ולאחרים לא.
קריאה: קבוצה א' – כן, אוכלוסייה ב' – לא.
מיכל בירן: אם היית מחליפה את זה באשכנזים ומזרחים במקום סטרייטים ו-gays, האדמה הייתה בוערת.
מיכל רוזין: אני איתך לגמרי בצמצום ושזה בעייתי ומורכב, אבל לא יכול להיות שאחד יכול והשני לא רק מפאת מגדרו או מפאת נטייתו.
עפרה בלבן: עובדתית זה לא נכון.
עפרה בלבן: ברוב ארצות אירופה שמותרת פונדקאות היא מותרת לכולם.
עפרה בלבן: עובדתית.
עפרה בלבן: אני באה עכשיו - - -
אלי אלאלוף: רגע, גברת, את רוצה שאני אשמע אותך?
אלי אלאלוף: תקבלי את רשות הדיבור.
אלי אלאלוף: אני מזכיר: זה לא חמישה ילדים מאם פונדקאית אחת.
אלי אלאלוף: אני מדבר על זוג שיכול עד חמישה ילדים להביא בתהליך פונדקאות מאימהות שונות.
מיכל בירן: אה, אתה מוסיף יותר ממה שביקשו.
מיכל בירן: ביקשו עד שלישית, אתה מוסיף חמישית.
אלי אלאלוף: למה זה צריך להיות מוגבל?
אלי אלאלוף: זה נכון שיש פה מרכיב אחד, שכרגע בפונדקאות יש מרכיב כלכלי גדול.
אלי אלאלוף: זה נכון שזה נותן רק למי שיש לו, אבל עד חמש.
אלי אלאלוף: אז אני לא מבין למה זה צריך להיות.
אלי אלאלוף: אנחנו משאירים מספר הלידות בפונדקאות - - -
ענת מימון: כולל הילדים שלה.
אלי אלאלוף: היא יכולה לעשות כמה – ופעמיים לעשות פונדקאות.
שמרית לשם כהן: כיום בהנחיית הוועדה זה עד שלושה ילדים - - -המליצה לצמצם.
מיכל רוזין: אבל הדגש צריך להיות על מספר ההריונות ולא מספר הילדים.
שמרית לשם כהן: זה בניגוד גם לבג"ץ - - -
קריאה: לתת את זה לוועדת חריגים, מה הבעיה?
אלי אלאלוף: אוקיי, אז את יכולה לסכם, כדי שכולם יבינו?
ענת מימון: כן, אני מסכמת, פשוט שיהיה ברור.
ענת מימון: האם הנושאת, האם הפונדקאית – זה יכול להיות עד הלידה החמישית שלה, כולל הילדים שלה כמובן, כי התנאי הוא שיש לה ילדים ביולוגיים שלה.
ענת מימון: בנוסף, יש הגבלה של גיל של 39, העלינו את זה.
ענת מימון: והיא יכולה להיות אם פונדקאית רק בשני הליכים של פונדקאות.
קריאה: שתי לידות.
ענת מימון: שתי לידות, כן.
ענת מימון: ובנוסף, לגבי ההורים המיועדים, אין להם יותר מארבעה ילדים משותפים.
ענת מימון: ולגבי אם יחידנית, ארבעה ילדים גנטיים.
עודד פריד: והם לא הומואים, חלילה.
אלי אלאלוף: זהו, זה מה שיש.
אלי אלאלוף: זו ההצעה שבאה להצבעה.
קריאה: כל חמשת הילדים?
עודד פריד: לא, ההורים המיועדים, שלא חלילה יצאו הומואים.
ענת מימון: עכשיו מצביעים על ההסתייגויות של חבר הכנסת אמיר אוחנה.
אלי אלאלוף: חבר הכנסת אמיר אוחנה – יש לו הסתייגויות.
אלי אלאלוף: בבקשה, אפשר להצביע עליהן.
מיכל בירן: רק אם שינית את הנוסח, אנחנו כן רוצים להוסיף את ההסתייגות שמשאירה את זה על שניים.
מיכל רוזין: כן, וגם גיל 38, אני מבקשת.
מיכל בירן: עד שני ילדים.
מיכל רוזין: גיל 38 להשאיר.
מיכל רוזין: שהסף יהיה 40.
מיכל בירן: רגע, את זה תעשי בשמך, לזה אני לא מצטרפת.
ענת מימון: בוא נצביע על ההסתייגויות.
ענת מימון: אני אציג.
ענת מימון: הסתייגות ראשונה של חבר הכנסת אמיר אוחנה, שהוצגה בתחילת הדיון, לגבי גבר יחידני.
אמיר אוחנה: אם או אב, איש או אישה.
אמיר אוחנה: רגע, אדוני, יש לי זכות הצבעה?
אמיר אוחנה: אני רוצה לדעת אם יש לי זכות הצבעה.
אלי אלאלוף: זה תלוי בליכוד.
ענת כהן שמואל: לא, יש את נאוה ויש את נגוסה.
אמיר אוחנה: טוב, במליאה תהיה לי זכות הצבעה?
אמיר אוחנה: אני אצביע בעד.
עודד פריד: אדוני היושב-ראש, אנחנו אפילו לא דיברנו בעניין.
אלי אלאלוף: מי בעד ההסתייגות של חבר הכנסת אמיר אוחנה?
קריאה: אפשר אבל לדבר לפני?
עודד פריד: אמיר, אתה יכול לבקש מחבריך לסיעה להצביע - - -
עודד פריד: בעד ההסתייגות – מיעוט
עודד פריד: ההסתייגות של אמיר אוחנה לא נתקבלה.
עודד פריד: טלי, למה את מצביע נגדנו?
עודד פריד: למה את מצביעה נגדנו?
עודד פריד: את יכולה.
עודד פריד: אל תצביעי.
אלי אלאלוף: חברים, אני מזכיר, אף אחד לא מדבר באמצע הצבעה.
עודד פריד: אנחנו ביקשנו לדבר לפני ההצבעה, אבל כבוד היושב-ראש לא נותן זכות דיבור.
אלי אלאלוף: אז תצא, תצא עכשיו.
מיכל רוזין: אבל למה לא נתנו להם לדבר?
אלי אלאלוף: אם ככה, תצא בבקשה.
אלי אלאלוף: או תירגע או תצא.
עודד פריד: אני מאוד רגוע, אדוני.
אלי אלאלוף: אוקיי, אז תירגע.
ענת מימון: ההסתייגות הבאה של חברת הכנסת מיכל רוזין שמבקשת - - -
קריאה: אני לא יודעת את התוצאה.
קריאה: הצבענו?
קריאה: התוצאה של ההסתייגות.
ענת מימון: היא עולה למליאה.
אלי אלאלוף: 9 בעד.
אלי אלאלוף: ונגד כמה?
אלי אלאלוף: 4 בעד ו-9 נגד.
קריאה: איך 4?
ענת כהן שמואל: כי לא כל מי שפה יכול להצביע.
אלי אלאלוף: את לא יכולה להצביע.
מיכל רוזין: לא, אבל אילן לא הצביע ואני הצבעתי.
אלי אלאלוף: בסדר, אז אחד מצביע.
ענת כהן שמואל: אז ספרנו אחד.
ענת מימון: ההסתייגות של חברת הכנסת מיכל רוזין להשאיר את הגיל המקסימלי לאם נושאת לגיל 38.
ישראל אייכלר: אני נמנע בזה.
ענת כהן שמואל: בסדר, ההסתייגות לא התקבלה.
ענת מימון: ההסתייגות האחרונה שאנחנו מצביעים עליה כרגע, בנוסף להסתייגויות שכבר היו, זה של חברת הכנסת מיכל בירן.
מיכל בירן: בשם המחנה הציוני.
ענת מימון: בשם המחנה הציוני.
מיכל בירן: את יודעת מה?
מיכל בירן: סליחה, זה לא המחנה הציוני.
ענת מימון: אז רק חברת הכנסת מיכל בירן מבקשת להשאיר את התנאי שלהורים המיועדים יש עד ילד אחד ביולוגי, גנטי, וההליך יכול להיות בעצם עד לילד השני.
יעל גרמן: ואצלנו זה שניים, ובחוק זה שניים.
ענת מימון: אחד פלוס אחד.
ענת מימון: לילד השני בלבד.
מיכל בירן: לא, לא ביולוגי.
מיכל בירן: עד שני ילדים - - -
ענת מימון: אז אני מסבירה שנייה.
ענת מימון: כרגע הוועדה שינתה וקבעה, שלהורים המיועדים שיש ארבעה ילדים, והם יכולים לעשות את הליך הפונדקאות לצורך הבאת הילד החמישי.
ענת מימון: חברת הכנסת מיכל בירן מבקשת להשאיר את הצעת החוק בנוסח שאושר לפני שבוע, שאומר שיש ילד אחד משותף להורים המיועדים, וההליך הוא לצורך הבאת הילד השני.
אלי אלאלוף: ההסתייגות של חברת הכנסת מיכל בירן לא נתקבלה.
ענת מימון: עכשיו אנחנו מצביעים בעצם על הנוסח של הצעת החוק, כולל השינויים שדיברת עליהם.
אלי אלאלוף: אוקיי, אני יכול לקבל שקט בהצבעה הגורלית הזאת?
אלי אלאלוף: טוב, עברנו.
אלי אלאלוף: מי בעד הצעת החוק, כולל כל התיקונים שהכנסנו?
ישראל אייכלר: כנוסח הוועדה.
אלי אלאלוף: כנוסח הוועדה.
ענת כהן שמואל: 8.
ענת כהן שמואל: 4.
ענת כהן שמואל: בעד הצעת החוק, כהצעת הוועדה – רוב
ענת כהן שמואל: הצעת חוק הסכמים לנשיאת עוברים (אישור הסכם ומעמד היילוד) (תיקון מס' 2), התשע"ז–2017, כהצעת הוועדה, נתקבלה.
אלי אלאלוף: אוקיי, אז תודה רבה, החוק עבר בוועדה ויעלה למליאה.
מיכל רוזין: אולי רגע עכשיו ניתן להם להגיד משהו?
עודד פריד: אדוני, לפחות תיתנו מילה למי שאתם מונעים ממנו להביא ילדים.
אלי אלאלוף: רגע, אני לא סגרתי.
קריאה: הוא סגר את הישיבה.
מיכל רוזין: רגע, הנה, הוא ייתן, שנייה.
אלי אלאלוף: אני מבקש מהחברים להביע את דעתם.
אלי אלאלוף: יש לנו שלוש דקות.
אלי אלאלוף: בבקשה, מי מכם רוצה לדבר?
עודד פריד: אדוני היושב-ראש, עודד פריד מהאגודה למען הלהט"ב.
עודד פריד: אני חייב קודם כול להגיד שזה ממש ממש, זה רגע נורא עצוב לנו.
עודד פריד: באמת.
עודד פריד: אני יודע שזה כואב גם לך, אבל באמת לתת לנו זכות לדבר אחרי שהרגע התבצעה פה הצבעה.
עודד פריד: ואגב, שים לב, רבים מאלה שהצביעו נגדי לא מסוגלים לשבת כאן עכשיו בוועדה ולהסתכל לי בעיניים.
קריאה: אתה לא מעניין אותם, זה לא שהם לא מסוגלים.
עודד פריד: הם באו, הם הצביעו נגדנו, והם קמו והלכו, כי הם פשוט לא מסוגלים להסתכל לי בעיניים ולהגיד: אנחנו לא מרשים לכם להיות הורים.
עודד פריד: וזה מה שהחוק הזה עושה.
עודד פריד: אדוני היושב-ראש, אני מדבר אליך.
עודד פריד: תראה, עם חבר הכנסת יוגב ועם חבר הכנסת אייכלר שישב כאן קודם אין לי עניין, אני מבין שעמדתם אחרת.
עודד פריד: הם חושבים שלילד צריך להיות אבא ואמא, שמעתי את חבר הכנסת יוגב בעניין הזה מתראיין לא פעם.
עודד פריד: לא מבין איך זה עולה בקנה אחד עם הצעת חוק שמדברת על אימהות יחידניות.
עודד פריד: אבל זה לא קשור, בסופו של דבר יש כאן חוק שבהגדרה הוא הומופובי.
עודד פריד: ואם החוק הזה, הלא שוויוני הזה, היה מגדיר כל הגדרה אחרת, כל הגדרה אחרת, שניתנת האפשרות לאימהות יחידניות שהן אשכנזיות ולא מזרחיות, או שהן מהפריפריה ולא מהמרכז, או שהן בגובה מסוים או עם עיניים מסוימות, או כל הגדרה אחרת, הייתם נעמדים כולכם על הרגליים האחוריות ונאבקים בזה, ובצדק.
עודד פריד: והסיבה היחידה שאנשים כמו טלי פלוסקוב, כמוך, אדוני היושב-ראש, כמו מירב בן ארי שנעלמה פתאום מהדיון הזה – חבר הכנסת אוחנה, ליבי יוצא אליך, באמת, אני מבין באיזו סיטואציה אתה נמצא.
עודד פריד: אבל זה בידיים שלכם.
עודד פריד: וכמו שידעתם להגיד למשרד הבריאות – ידעת, אדוני היושב-ראש, שיש כאן שאלות מוסריות, יש כאן שאלות חברתיות, ואנחנו המחוקק, אנחנו נקבע, גם במקרה הזה הייתם צריכים להגיד את אותו דבר.
עודד פריד: יש כאן אפליה ברורה.
עודד פריד: ואפליה נגד להט"בים, נגד גברים יחידנים, נגד הומואים, ורק בגלל זה זה עובר.
עודד פריד: האפליה הזאת לא יכולה להיות.
עודד פריד: אתה בסופו של דבר בהצבעה שלך גורם לאפליה הזאת להיות כאן לנצח.
עודד פריד: זה לא יתוקן בעוד חצי שנה, זה לא יתוקן בעוד שנתיים.
עודד פריד: ומה שאתם יוצרים בסיטואציה הזאת, אני פונה אליך, אדוני היושב-ראש, אני יודע שהנושא קרוב לליבך.
עודד פריד: אם אני רוצה להביא ילד מחר בבוקר, ואמר את זה חבר הכנסת שמולי, נמצא בעמדה דומה לי – 700,000 שקל הליך.
עודד פריד: למי אנחנו מרשים להיות הורים?
עודד פריד: רק ל"קרם דה לה קרם", רק לשכבות העליונות?
עודד פריד: זו לא זכות בסיסית להיות הורה במדינת ישראל?
קריאה: זאת זכות בסיסית.
מרדכי יוגב: זכות של הילד - - - אמא.
עודד פריד: זאת זכות בסיסית.
עודד פריד: ואם היא ניתנת לנשים יחידניות היא צריכה להינתן גם לגברים יחידנים.
עודד פריד: אין כאן שאלה בכלל.
עודד פריד: החוק הזה הוא אפליה ברורה נגדנו, והסיבה היחידה שהוא עובר זה בגלל שהוא מפלה הומואים, בגלל שהוא מפלה גברים יחידנים, שהם ככל הנראה במערכת יחסים חד-מינית.
עודד פריד: ורק זו, ורק זו הסיבה שאתם מרשים לעצמכם להפלות, כי בכל אוכלוסייה אחרת, בכל חתך אחר, בכל אפליה אחרת, כנראה שגם אתם הייתם לצידנו.
עודד פריד: ואני יודע שזה יושב לך על הלב, וזה עדיין לא מאוחד מדי.
עודד פריד: החוק הזה עוד יגיע למליאה, אני לא יודע מתי, אני מקווה שלא יעלה בכלל.
קריאה: שלא יעלה למליאה.
מרדכי יוגב: אבל אם הוא יגיע זה עוד תלוי בכם.
מרדכי יוגב: יש לכם את הכוח.
מרדכי יוגב: ואני, באמת בשם – אנחנו מדברים פה על נשים יחידניות שיש להן בעיה רפואית, שיש להן ביציות אבל שאין להן רחם, אוכלוסייה, כמו שאמרה חברת הכנסת רוזין, כל כך מצומצמת, שלהן אתם כביכול רוצים לעזור – לא, לא, יש כאן אלפים.
מרדכי יוגב: אלפים, אם לא יותר, עשרות אלפים, אנשים שרוצים להיות הורים.
מרדכי יוגב: ומי שמונע את זה מהם זה אתם בהצבעה שלכם נגדנו.
עודד פריד: אתם לא מצביעים בעד אף אחד, אתם פשוט מצביעים נגדנו.
אלי אלאלוף: אני מבקש להיות יעיל ולקדם את הרביזיות, או לא לקדם, תלוי בנו.
אלי אלאלוף: אנחנו היום ה-15.7.2018, ג' באב התשע"ח, השעה 13:02.
אלי אלאלוף: זו הצעת חוק של הפונדקאות.
אלי אלאלוף: אני הצעתי לעשות רביזיה והיום הגענו להבנה עם משרד הבריאות, סליחה, משרד הבריאות ביקש את הרביזיה והייתה לנו שיחה הבוקר, מעמיקה, והגענו לסיכום.
אלי אלאלוף: אני מציע שמנכ"ל משרד הבריאות יציג את הנושא.
משה ברסימנטוב: תודה רבה לך, אדוני היושב ראש, על כל התהליך של החקיקה וגם על הישורת האחרונה של הדיונים.
משה ברסימנטוב: אנחנו הגשנו רביזיה על האמירה שאומרת חמישה ילדים.
משה ברסימנטוב: היה דיון עם היושב ראש הבוקר ואתה הצעת איזה שהיא הצעה שמקובלת עלינו כמובן והיא מהווה איזון ראוי וההצעה אומרת שאנחנו נעמיד את המספר על שלושה ילדים ותהיה אופציה - - -
אלי אלאלוף: שלושה ילדים בחוק?
משה ברסימנטוב: בחוק.
משה ברסימנטוב: הייתה הצעה שאולי זה לא יהיה בחוק, אבל אתה רצית שזה יהיה בחוק וזה יהיה בחוק.
משה ברסימנטוב: אז יהיה תיקון לחוק שבא ואומר שזה שלושה ילדים - - -
מיכל בירן: שזה אומר שיש להם שניים קודמים ומדובר בילד השלישי?
משה ברסימנטוב: עד שלושה ילדים, כן.
משה ברסימנטוב: שגודל המשפחה יהיה עד שלושה ילדים ותהיה אופציה בחוק שתופעל מעוד חמש שנים, שיהיה אפשר לבצע תיקון למספר הילדים משלושה לארבעה, כמובן באישור ועדת העבודה, הרווחה והבריאות.
משה ברסימנטוב: שר הבריאות יוכל ליזום את התיקון הזה בעוד חמש שנים, כמובן באישור הוועדה.
משה ברסימנטוב: מקובלת עלינו לחלוטין ההצעה שהצעת.
אלי אלאלוף: חבריי חברי הכנסת?
ענת מימון: אתה צריך קודם כל לפתוח את הרביזיה.
ענת מימון: אחרי שהוא הציג את ההצעה תפתח את הרביזיה ואז תדברו.
אלי אלאלוף: הרביזיה נפתחה שלוש-אפס.
אלי אלאלוף: נמנעים – אין פתיחת הרביזיה – אושרה פה אחד
אלי אלאלוף: זה כמו המונדיאל של הערב, אבל כל אחד והמדינה שלו.
מיכל בירן: אני עדיין מוטרדת מזה.
מיכל בירן: אם אני מבינה נכון יכול להיות מצב שיש זוג שלכל אחד מהם יש שני ילדים מנישואיו הקודמים, יש להם עוד שני ילדים משותפים ואז על הילד החמישי של כל אחד מהם מאפשרים להם לעשות פונדקאות.
מיכל בירן: לאורך כל הדיונים אני באמת ניסיתי ללכת באיזה שביל זהב, שמצד אחד אני אומרת, גם לחבריי בקהילה הגאה, לא לראות בפונדקאות, לא שירות, לא כמו קניית דירה, זה קורה בגופה של אישה, יש פה סכנות ובריאות האישה לפני הכול, מצד שני, זה גם לא כמו לתרום כליה ולא כמו לקצור איברים ויש הרבה נשים שכן רוצות לעשות את זה וזה נראה להן חשוב וזה מאפשר כמובן אושר ושמחה להרבה משפחות וצריך איפה שהוא לשמור את האיזון.
מיכל בירן: אני חושבת שמה שאתם מביאים זה עדיין הרבה.
מיכל בירן: אני אגיד הסתייגות נוספת, שונה מזאת שהגשתי על שניים, אני אלך ברוח של מה שהצעתם ואגיש הסתייגות של שניים בחוק והשלישי באופציה של הגדלה של הוועדה.
מיכל בירן: זה נראה לי יותר מידתי.
אלי אלאלוף: חבר הכנסת יוגב, בבקשה.
מרדכי יוגב: אני אומר מאוד בקצרה, אנחנו עוסקים בדיני נפשות, עוסקים בגופם של אנשים ונשים ולכן באמת אני גם בישיבה הקודמת חשתי שיש פה גם רצון חזק וגם צורך לאיזון.
מרדכי יוגב: אני מאוד שמח, אני התעדכנתי הבוקר ואני שמח שנגיע פה לנקודת איזון, לנקודת הערכת מצב - - - כי אני חושב שכשדנים בדברים האלה אז נכון לעשות מדרגה מדרגה ולראות, יש פה עניינים אמוניים, עניינים חברתיים, עניינים אחרים וגופם של נשים.
מרדכי יוגב: אני מקבל את הדברים כפי שנאמרו פה בצורה נקודת איזון כלשהי.
אלי אלאלוף: טוב מאוד, תודה.
אלי אלאלוף: ישראל, בבקשה.
אלי אלאלוף: אין לך התייחסות?
ענת מימון: אני יכולה להגיד משהו?
ענת מימון: יש סעיף נוסף, אם אתם רואים בנוסח של דיווח לוועדה שמדובר באמת שיהיה את הכלים ואת היכולת לעקוב אחרי נתונים, אז אחת לשנה שר הבריאות ידווח לוועדה פה נתונים לגבי פרק ב', שזה הפרק של ההסכמים לנשיאת עוברים, שזה הנושא של כמה בקשות הוגשו לוועדה, כמה אושרו, כמה ילדים נולדו ומה מספר הילדים שיש להורים המיועדים שבאמת היו בהליכים האלה.
ענת מימון: אז זה סעיף נוסף שנמצא בנוסח לפניכם ואני אקריא את הנוסח.
ענת מימון: אז למעשה אנחנו מתקנים בסעיף 5(1ג), במקום ארבעה, מה שהוצבע בשבוע שעבר, אנחנו כותבים: (ב) לגבי הורים מיועדים שהם בני זוג – אין להם יותר משני ילדים משותפים, ולגבי אם מיועדת יחידה – אין לה יותר משני ילדים גנטיים; לעניין זה "ילד" – בין שנולד לאם נושאת כתוצאה מביצוע הסכם לנשיאת עוברים ובין שלא; ואנחנו מתקנים את סעיף 20 בחוק העיקרי, שזה סעיף התקנות וקובעים: (ד) שר הבריאות, באישור ועדת העבודה, הרווחה והבריאות של הכנסת, רשאי בצו לקבוע לשלושה את המספר המרבי של הילדים המשותפים לעניין הורים מיועדים ואת המספר המרבי של הילדים הגנטיים לעניין אם מיועדת יחידה לפי סעיף 5(1ג)(ב), ובלבד שצו כאמור לא יובא לאישור הוועדה לפני יום 1 באוגוסט 2023.
ענת מימון: שזה חמש שנים מהיום.
ענת מימון: ובנוסף: אחרי סעיף 20 לחוק העיקרי יבוא: דיווח לעבודה.
ענת מימון: 20א.
ענת מימון: שר הבריאות ידווח לוועדת העבודה, הרווחה והבריאות של הכנסת אחת לשנה על יישום הוראות פרק ב' בשנה שקדמה לה, לרבות מספר הבקשות לאישור הסכם לנשיאת עוברים שהוגשו לוועדת האישורים, מספר הבקשות שאושרו על ידי ועדת האישורים, מספר הילדים שנולדו במסגרת הסכם לנשיאת עוברים ומספר הילדים המשותפים או הילדים הגנטיים לגבי ההורים המיועדים שהגישו את הבקשות'.
מיכל בירן: יש לי עוד התחבטויות קלות, אם יש פה תובנות של מישהו אני כן אשמח לשמוע.
מיכל בירן: מיכל ויעל, השארתן אותי בסוף לבד עם ההסתייגות הזאת, מזל שמשרד הבריאות היה יותר אחראי מכן.
יעל גרמן: איזו הסתייגות?
מיכל בירן: ההסתייגות שדיברנו עליה, אז הייתי היחידה והייתי נגד זה שאפשר לעשות פונדקאות על ילד חמישי.
אלי אלאלוף: רגע, יש פה מי שיעדכן את הוועדה.
יעל גרמן: אני מוכנה - - -
מיכל בירן: לא, עכשיו הם הגיעו לפשרה.
יעל גרמן: הגיעו לפשרה?
יעל גרמן: אוקיי, אבל אני מוכנה לנמק.
אלי אלאלוף: מה לנמק?
אלי אלאלוף: אני בעד להצביע על ההסתייגות שלך.
מיכל בירן: אפשר לשמוע קודם את יעל גרמן מנמקת.
מיכל בירן: אני באמת תוך כדי תהליך חשיבה, אפשר לשמוע אותה?
יעל גרמן: לגבי למה לא חמש?
אלי אלאלוף: את רוצה להצביע על ההסתייגות שלך?
מיכל בירן: אני אשמח קודם לשמוע את יעל, כי אני באמת עוד חושבת תוך כדי.
ישראל אייכלר: אבל אם יש הסכמה למה צריך עכשיו להאריך?
ישראל אייכלר: יש להם מלחמה גדולה בלאום שם.
יעל גרמן: כן, לגבי שלוש אני מסכימה, לגבי חמש אני מוכנה בהחלט לנמק ולומר מדוע אני נגד ומדוע - - -
אלי אלאלוף: לא צריך, הגענו, אין יותר הצעה.
יעל גרמן: בסדר, שלוש, אני בעד.
מיכל בירן: אבל זה שלוש עם הצעה שבעוד חמש שנים אפשר יהיה להגדיל לארבע.
משה ברסימנטוב: פה בוועדה.
מיכל בירן: בוועדה.
ישראל אייכלר: לבוא בעוד חמש שנים.
אלי אלאלוף: זו הצעה של המשרד.
מיכל בירן: במסגרת צו שיופעל על ידי השר.
משה ברסימנטוב: אם המשרד ייזום, זה יובא בצו לאישור ועדת העבודה, הרווחה והבריאות.
משה ברסימנטוב: אם הוועדה תחשוב שזה לא - - - אנחנו אומרים, אם יקרו שינויים טכנולוגיים, פתאום נראה שההיריון הפך להיות הרבה יותר קל, יש הרבה יותר נשים שמעוניינות לעשות פונדקאות - - -
יעל גרמן: להיות פונדקאיות, היחס אליהן מתאים.
משה ברסימנטוב: נכון, דברים יכולים להשתנות.
אלי אלאלוף: זה ביוזמת המשרד.
יעל גרמן: אני לא אתנגד, אבל יש לי פה זכות אז אני אמנע, בגלל הסיפא.
יעל גרמן: ברישא אני בעד, בסיפא אני נמנעת.
מיכל בירן: אז אני אזרום עם יעל, אני לא דורשת להצביע על ההסתייגות שלי.
מיכל בירן: אתם יודעים מה?
מיכל בירן: כן, שתהיה לי את האופציה למליאה, מקסימום אני אסיר אותה שם.
מיכל בירן: אז להצביע.
אלי אלאלוף: אז את רוצה להצביע על ההסתייגות?
מיכל בירן: כן, אני אחליט בהמשך, לקראת המליאה, אם אני מסירה אותה או לא.
אלי אלאלוף: לא מבין, אחרי ש - - -
ישראל אייכלר: אחרי שזה נופל פה זה עולה למליאה.
יעל גרמן: אני נמנעת בגלל הסיפא, לא בגלל הרישא.
טלי בורלא: אנחנו מבקשים להוריד בסעיף (ב) את המילה 'גנטיים'.
טלי בורלא: מדובר בהורים שהם בני זוג, 'לגבי אם יחידה – אין לה יותר משני ילדים גנטיים'.
משה ברסימנטוב: זה היה בנוסח הממשלתי, התעוררתם קצת מאוחר.
משה ברסימנטוב: זה עבר ממשלה.
טלי בורלא: אז אנחנו לא - - -
משה ברסימנטוב: לא, זה לא עובד ככה, זה עבר ממשלה, זה עבר ועדת שרים לחקיקה, זה לא פתוח לדיון - - -
אלי אלאלוף: הדיון הוא רק סעיף - - - לא כל הסעיפים.
ישראל אייכלר: אפשר להצביע?
ענת מימון: קודם על ההסתייגות.
מיכל בירן: ההסתייגות, שניים ומנגנון ההגדלה על שלושה.
אלי אלאלוף: אז ההסתייגות ירדה.
אלי אלאלוף: כפי שאמרת, את יכולה הלאה להמשיך.
ענת מימון: עכשיו על הנוסח כפי שהקראנו, צריך להצביע.
אלי אלאלוף: עכשיו, לפי התיקון שהבאנו, עד שלושה ילדים במשפחה עם אפשרות להוסיף רביעי בשיקול של המשרד בעוד חמש שנים.
אלי אלאלוף: אז מי בעד הצעת החוק כפי שאני מנסח?
אלי אלאלוף: שלושה.
אלי אלאלוף: שניים ונמנעת אחת.
יעל גרמן: מי נמנע?
יעל גרמן: הצעת החוק, את לא נגד ההצעה?
אלי אלאלוף: לא, רק על הסעיף, לא על החוק.
מיכל בירן: על הנוסח שלהם, של הסעיף.
יעל גרמן: אז גם אני נמנעת.
אלי אלאלוף: אז שלושה נמנעים, שלושה בעד.
אלי אלאלוף: נמנעים – 3 הצעת החוק כפי שהוקראה – אושרה
אלי אלאלוף: אז הצעת החוק עברה ותעלה - - -
מיכל רוזין: אז לא - - -
מיכל בירן: לא, הרביזיה הייתה רק על הסעיף הספציפי של מספר הילדים.
יעל גרמן: גם עכשיו אתה שאלת על כל הצעת החוק.
אלי אלאלוף: רק על הסעיף - - -
מיכל רוזין: אז אנחנו מחזירות את הנגד.
אלי אלאלוף: אתם תצביעו למעלה נגד.
מיכל רוזין: לא, הצבענו פה נגד ואז חזרנו ואמרנו - - -
אלי אלאלוף: וגם, ואז תעלו גם למעלה ותצביעו נגד.
ענת מימון: אז פה נמנעתם, זה בסדר.
אלי אלאלוף: אין לנו שום בעיה, תודה רבה לכולם.
משה ברסימנטוב: תודה, אדוני יושב ראש.
אלי אלאלוף: תודה באמת על המאמץ של כולם.
אלי אלאלוף: היום 26 ביוני 2018, י"ג בתמוז תשע"ח והשעה 10:39 ואני מתנצל על האיחור, לא הספקנו לסיים את הדיון הקודם שהיה בהיערכות צה"ל בקרב אוכלוסיות במיקוד, כפי שצה"ל קורא לזה וזה מעניין דווקא הצורה שהוא קורה לזה.
אלי אלאלוף: אנחנו עוברים לדיון מאד חשוב שאני בטוח שלא נסיים אותו היום ונמשיך לעשות אותו.
אלי אלאלוף: כפי שאתם יודעים, אנחנו הקמנו שתי ועדות משנה, ועדת משנה לצפון בראשותו של חבר הכנסת מוטי יוגב וועדת משנה לדרום, בראשותו של חבר הכנסת וידידי מאיר כהן ושתי הוועדות עבדו בצורה אינטנסיבית וימשיכו בעבודה הזאת.
אלי אלאלוף: הקמנו ועדה ייחודית מאד שקשורה גם לבריאות וזו הוועדה בראשותו של חבר הכנסת ג'מעה בנושא האוטיסטים במגזר הערבי ועל זה הוא התחיל לעבוד גם כן.
אלי אלאלוף: אנחנו גם שילבנו בישיבת המעקב של שתי ועדות המשנה הצעה לדיון דחוף של חברי הכנסת מוסי רז ויעל גרמן, על נושא של הישארות - - -
איל בן ראובן: אני, אילן בן ראובן, היה היוזם - - -
אלי אלאלוף: סליחה, סליחה, איל, אתה יודע, אתה קרוב משפחה, אני תמיד שוכח את קרובי משפחה.
אלי אלאלוף: זה ככה אצלנו, נכון מאיר?
אלי אלאלוף: בערבית הייתי מוסיף את המילה הערבית המרוקאית היהודית שלי והייתי אומר – אינסק אל מות – המוות עוד יזכור אותך לעולם.
אלי אלאלוף: אז איל, באמת סליחה.
אלי אלאלוף: אני רוצה שנפתח בהצעה לדיון הדחוף הזה.
אלי אלאלוף: אני חושב, בלי לשפוט, שזאת מהפכה בתחום הרפואי בצפון לאור מה שגרמה ההקמה של בית ספר לרפואה בצפון, בצפת.
אלי אלאלוף: סליחה על השחצנות, הייתי גם מעורב קצת בזה שעזרנו יחד עם קבוצה של תורמים להשקעה הראשונה בהקמת בית הספר, בכסף רב, אבל זה לא חשוב כסף.
מאיר כהן: הרבה, הרבה כסף.
אלי אלאלוף: ובאמת הוקמה, בניגוד לכל ההיגיון שהיה אז במערכת, שזה יהיה מוצלח וברמה וזה ימשוך תלמידים וכו', אז אני חייב להגיד מהידע האישי שלי, כל הדברים שחשבו אז שלא יהיו, הצליחו להתמודד איתם ועשו בתחום הרפואה את המהפכה.
אלי אלאלוף: אני שמח כשאני מגיע לבתי חולים, אם זה בצפת, אם זה לבתי חולים בנצרת ובוודאי בנהרייה, שכולם גאים להגיד אנחנו גם משתתפים בהוראה בבית הספר בצפת, בפקולטה הרפואית בצפת.
אלי אלאלוף: נודה גם לאוניברסיטה שגיאוגרפית הייתה רחוקה, נפשית היא תמיד הייתה קרובה לפריפריה, אוניברסיטת בר אילן, על זה שלקחה בעצמה את האחריות להקמת בית הספר.
אלי אלאלוף: נמצא איתנו פה דיקן הפקולטה לרפואה, פרופסור טור כספא.
אלי אלאלוף: אני חושב שיהיה טוב שנאפשר לו, היות והוא גם קרא וגם חי וגם ראה את הכתבה בתקשורת על בית הספר, אז אני אבקש ממנו לפתוח את הדיון.
אלי אלאלוף: בבקשה, פרופסור טור-כספא.
רן טור כספא: בוקר טוב.
רן טור כספא: תודה אדוני יושב הראש, חבר הכנסת אלאלוף, על ההזדמנות להציג את ההישגים של הפקולטה ואיך היא עמדה במטלות.
רן טור כספא: אני אעשה את זה בקצרה.
רן טור כספא: אני רוצה לציין שהאוניברסיטה לרפואה של אוניברסיטת בר אילן שהוקמה בצפת, הוקמה במטרה ובמטלה חד משמעית להשכיר רופאים למדינת ישראל עקב הצפי למחסור ברופאים בישראל.
רן טור כספא: זו הייתה המטלה היחידה שהוטלה על הפקולטה, אבל כפועל יוצא עם הקמת הפקולטה בגליל, היה בחזון הפקולטה – לא במטלות – הפקולטה לקחה על עצמה שדרוג של שירותי הרפואה בצפון הארץ.